Mortal Kombat 11

***Mortal Kombat 11*** (կրճատ - *MK11* ; անգլերենից թարգմանած - «Մահացու պայքար 11»),  ը համակարգչային խաղ է մարտակախաղի ժանրում, որը մշակվել է ամերիկյան NetherRealm Studios ընկերության կողմից և WB Games ընկերության հովանու ներքո  PlayStation 4, Xbox One, Nintendo Switch և Microsoft Windows խաղային պլատֆորմների համար։ *Mortal Kombat 11-* ը *Mortal Kombat X-* ի շարունակությունն է և *Mortal Kombat-* ի գլխավոր *[[Mortal Kombat|սերիայի]]* տասնմեկերորդ խաղը։ Խաղի թրեյլերն առաջին անգամ հրատարակվել է The Game Awards 2018-ում ։ Խաղը թողարկվել է 2019 թվականի ապրիլի 23-ին։ 2019 թվականի հունվարի վերջին հայտարարվել է, որ Nintendo Switch խաղային բարձակի համար թողարկման ամսաթիվը հետ է մղվել 2019 թվականի մայիսի 10-ին :

## Խաղի ընթացքը
Իր նախորդի նման, *Mortal Kombat 11-* ը 2.5 Դ մարտական խաղ է ։ Հետ վերադարձած Ֆաթալիտի և Բրութալիտի վերջնական հարվածներից բացի ավելացել են նոր հարվածներ, ինպիսիք են *Fatal Blow* () և *Krushing Blow* (): *Fatal Blow-* ը հատուկ հնարք է, որը մեծ վնաս է հասցնում թշնամուն, բայց հասանելի է դառնում միայն այն դեպքում, երբ խաղացողի առողջությունը 30% կամ ցածր է։ *Fatal Blow-* ը X-Ray- ի փոխարինողն է և կարող է իրականացվել խաղի ընթացքում միայն մեկ անգամ։ *Krushing Blow* հատուկ հարվածը աշխատում է միայն որոշակի պահանջների բավարարման դեպքում :

*Mortal Kombat 11 -ը* նաև ներկայացնում է հանդերձանքի համակարգ, որը նման է NetherRealm Studios- ի վերջին DC տիեզերքի մասին խաղին՝ *Injustice 2-* ին։

## Սյուժե
Քեսսի Քեյջի կողմից Շիննոկի պարտությունից հետո Mortal Kombat X-ում Սև Ռայդենը որոշում է պաշտպանել Երկրի թագավորությունը՝ ոչնչացնելով նրա բոլոր հնարավոր թշնամիներին։ Բայց « Քրոնիկա» անունով մի խորհրդավոր կին, որը նաև հայտնի է որպես «Ժամանակի պահապան», փորձում է ցանկացած եղանակով վերականգնել կարգուկանոնը տիեզերքում, այդ թվում։ Քրոնիկայի պլանների մեջ էր մտնում նաև Ռայդենի սպանությունը, քանի որ նա Mortal Kombat 2011-ի իրադարձույթունների ժամանակ խառնվել էր անցյալի գործողություններին և խախտել էր բարու ու չարի հավասարակշռությունը

Վերջին հատվածի իրադարձությունների ավարտից երկու տարի է անցել։ Պատվազուրկ աստված, Ստորերկրյա Աշխարհի կառավարիչ Շիննոկը  պարտության է մատնվել Քեսսի Քեյջի կողմից և դարձել և դարձել է ամպրոպի աստված Ռայդենի գերին։ Երկրային Թագավորության էներգիայի աղբյուրը մաքրելիս Ռայդենը կլանել էր չափից դուրս շատ սատանայական էներգիա և փոխեց իր էությունը։ Նա հրաժարվեց կյանքի իր պացիֆիստական աշխարհայացքից և սկսեց ագրեսիվ կերպով կատարել իր պարտականությունները ՝ որպես Երկրային տիրույթի պաշտպան։

Ջինսեյ տաճար։ Սև Ռայդենը հերթական անգամ կայծակներով խոշտանգում է գերյալ Շինոկին։ Խոշտանգումների միջև ընկած ժամանակահատվածում պատվազուրկ աստվածը Ռայդենին հայտնում է, որ գոհ է փոփոխություններից և նկատում է, որ Ռայդենը կրում է իր թալիսմանը։ Ինչին Սև Ռայդենը պատասխանում է, որ ինքը կուշտ է Երկրի թշնամիների ամբարտավանությունից և որոշում է պատվազուրկ աստծուն օգտագործել որպես նախազգուշացում։ Շինոկը քմծիծաղելով նշում է, որ իրեն անհնար է սպանել, քանի որ նա Երեց Աստված է, թեև պատվազուրկ է։ Ինչին Սև Ռայդենը պատասխանում է, որ «մահվանից ավելի ահավոր ճակատագիր կա» և կտրում է Շինոկի գլուխը։ Պատվազուրկ Աստծո գլուխը, զրկված լինելով մարմնից, կրում է կլինիկական մահ և ուշքի է գալիս քարե սեղանի վրա։ Ռայդենը գլխին տեղեկացնում է, որ ինքը պատրաստվում է գլուխը հանձնել Ստորերկրյա Աշխարհի նոր կառավարիչներ` Լյու Կանգին և Կիտանային որպես նախազգուշացում։ Եվ անհետանում է տաճարից։ Ռայդենի հեռանալուց անմիջապես հետո Շինոկին այցելում է մի անհայտ կին, որը կարող է կառավարել ժամանակը։ Նա Շինոկին տեղեկացնում է, որ նրա համար նման ճակատագիր չի ցանկացել։ Թեև Շինոկը չէր կարողանում խոսել, բայց նա ճանաչեց անծանոթին և դրանով շատ զարմացավ։

Նաև MK11-ի սյուժեում հնարավոր է ընտրել երկու տարբեր սյուժեի ճյուղեր, որոնք կապված են յուրաքանչյուր գլխի գլխավոր հերոսների հետ։

**Գլուխ 1. Ցեղի նոր ժառանգը. Քեսսի Քեյջ**

Արիզոնայի անապատում գտնվող հատուկ նշանակության ռազմական բազա։ Քեսսի Քեյջը պատրաստվում է ավարտական քննությանը `հրամանատարի կոչման համար։ Գեներալ Սոնյա Բլեյդը հրաժեշտի խոսքով է հանդես գալիս՝ նշելով Ջեքսոն Բրիգսին, ով առողջական վիճակի պատճառով զորացրվել է Հատուկ ուժերից։ Այնուհետև նա հայտարարում է Քասիի ռազմական կոչման բարձրացման մասին՝ մենամարտի ավանդությանը հետևելով *(Քեսսի Քեյջն ընդդեմ Սոնյայի)* ։ Քեսսին հաջողությամբ հաղթում է մենամարտը, ստանում հրամանատարի կոչում և շնորհավորանքներ երկու ծնողների՝ Ջոննի Քեյջի և Սոնյա Բլեյդի կողմից։ Բայց ընտանեկան երջանկությունը կարճատև էր. Սև Ռայդենը հայտնվում է վատ նորություններով. Հրեշները պատրաստվում են հերթական անգամ հարձակվել Երկրային Թագավորության վրա։ Նա առաջարկում է հակահարված տալ և հարձակվել Ոսկորների տաճարի՝ Ստորերկրյա Աշխարհի կառավարիչների պալատի վրա։ Նա նաև տեղեկացնում է, որ Երկրի Թագավորության և Երկրագնդի նախկին պաշտպանները, որոնք թշնամի են դարձել, այլևս չեն կարող փրկվել։ Ջոննի Քեյջը դժգոհ է Ռայդենի նոր քաղաքականությունից և նկատողություն է անում, որին նա ստանում է այն պատասխանը, որ Աստծո համար պարտականությունն ավելի կարևոր է, քան զգացմունքները։ Սոնյան որոշում է անձամբ դիվերսիոն հարձակումը Ստորերկրյա Աշխարհ։ Երկու կողմերի համատեղ ծրագրի համաձայն՝ Ռայդենը Հատուկ նշանակության ջոկատները տեղափոխում է Ստորերկրյա Աշխարհ և Շիննոկի թալիսմանի օգնությամբ շեղում է հրեշների բանակը։ Զինվորականներն աննկատ մտնում են պալատ։ Ներսում Սոնյան ջոկատը բաժանում է երկու խմբի. Առաջինը գնում է պալատի կրող սյուները ականապատելու, իսկ երկրորդը՝ հրամանատար Քեյջի գլխավորությամբ, պաշտպանում են ականապատող ջոկատը։ Մինչ Կաբալը հարձակվում և պարտվում է *Քեսսիին (Քեսսի Քեյջն ընդդեմ Կաբալի)*, Ջեյդը զեկուցում է ներխուժման մասին Ստորերկրյա Աշխարհի ղեկավարներին։ Լյու Կանգը կռահում է, որ Ռայդենը միայն շեղում է իրենց ուշադրությունը։ Սոնյայի խումբը հաջողությամբ ականապատում է պալատը, բայց վերադառնալու ճանապարհին նրանց դիմավորում են վերակենդանացած Լյու Կանգը և Կիտանան։ Առաջինը կոտրում է առաստաղը և Հատուկ Ջոկատայինները հայտնվում են փլատակների տակ։ Լյու Կանգին մենամարտում պարտության մատնելով *(Քեսսի Քեյջ ընդդեմ Լյու Կանգ),* Քեսսին հուսահատորեն փորձում է մորը դուրս բերել փլատակների տակից, բայց դրա դիմաց ստանում է վերջին հրամանը `այնտեղից դուրս գալ և գրկել հորը ։ Մահացու վիրավորված Սոնյան պայթյունի հետհաշվարկն է տալիս։ Քեսսին իր խմբով հեռանում է դղյակից և վերամիավորվում է Սև Ռայդենի- ի հետ։ Ռայդենը վերջին պահին հասցնում է բոլորին դուրս բերել, և պալատը պայթում է։ Ներխուժումը խափանվում է։ Քեսսիի արցունքոտ դեմքից Ջոննի Քեյջը հասկանում է տեղի ունեցածը և գրկում դստերը ՝ կիսելով նրա վիշտը։

Մինչդեռ, Լյու Կանգն և Կիտանան, նայում էին պալատի փլատակներին, նրանց է մոտենում խաղի նախաբանի անծանոթը։ Դա Կրոնիկան է `ժամանակի պահապանը։ Նա վաղուց հետևում էր տեղի ունեցած իրադարձություններին և դժգոհ է Ռայդենի գործողություններից, որոնք խաթարեցին իր հետագա բոլոր ծրագրերը։ Նա մտադիր է վերաշարադրել պատմությունը և հիմնել Նոր դարաշրջան, որի ժամանակ երբեք չի լինի տեղ Ռայդենի համար։ Կրոնիկան առաջարկում է Կիտանային և Լյու Կանգին պատվավոր տեղ Նոր դարաշրջանում և նրանց աջակցությունն է ստանում։ Կրոնիկան անմիջապես վերականգնում է ավերված պալատը։ Նա նոր դաշնակիցներին բերում է իր պալատ, որտեղ նա բացատրում է նրանց իր գործողությունների դրդապատճառները։ Նա պատրաստվում է միավորել ժամանակաշրջանները, որպեսզի ստանա անցյալի և ներկայի մարտիկների աջակցությունը ։

**Գլուխ 2. Ժամանակային խառնաշփոթ:** **Կոտալ Կան**

Ստորերկրյա Աշխարհի կոլիզեյ։ Կոլիզեյում պետք է տեղի ունենա նախկին աշխարհահռչակ կայսր Շաո Կանի կողմնակիցներից մեկի՝ վեց ձեռքանիների նակ-նադների ցեղի ներկայացուցիչներից մեկի մահապատիժը։ Սակայն, այդ պահին «Կրոնիկան» օգտագործում է իր ավազե ժամացույցը, որպեսզի հետ դարձնի ժամանակը և միավորի անցյալն ու ներկան։ Երկրի թագավորության բազայում Ջոննի Քեյջի, Սոնյայի և Ջեքսի երիտասարդ տարբերակները նյութականանում են, մինչդեռ Սև Ռեյդենը ջնջվում է իրականությունից` թողնելով միայն Շիննոկի թալիսմանը։ Կոլիզեյում ավազի սյուներից սկսում են դուրս գալ Երկրի Թագավորության թշնամիները `Սկարլետը, երիտասարդ Էրոն Բլեքը, Բարական, երիտասարդ Կանոն և Շաո Կանը։ Սակայն, հայտնվում են նաև դաշնակիցները ՝ Լյու Կանգը, Կունգ Լաուն, Կիտանան, Ջեյդը և ... Ռայդենը, որը դեռ կենդանի էր, դեռևս չէր անիծվել Շիննոկի կողմից։ Նա բացատրում է, որ այլմոլորակայինները «ժամանել են» այստեղ ՝ 27 տարի առաջ նույն Կոլոզեում անցկացվող երկրորդ մրցաշարի ժամանակներից։ Շաո Կանը զայրանում է, որ իր հրամանատար Կոտալը գրավել է իր գահը ՝ վերցնելով «Կան» կոչումը։ Երկու Կանի միջև վեճ է սկսվում, որը վերածվում է մահացու պայքարի։ Ռայդենը լսել է, որ Կոտալը մեծապատիվ մարդ է, և Ջեյդը հաստատում է նրա խոսքերը, ուստի Ռայդենը իր «մարտիկներին» հրամայում է կռվել Կոտալի հետ Շաո Կանի դեմ։ Լյու Կանգը փրկում է Կոտալին՝ իր հիմնական հարված «հեծանիվով» հարվածելով Շաո Կանին։ Կոտալ Կանը փորձում է վերադառնալ ճակատամարտ, բայց նրա ճանապարհը անհաջող կերպով փորձում է արգելափակել Բարաքան *(Կոտալ Կան ընդդեմ Բարաքա)*, որից հետո Սքարլեթը նրան արյան հոսքով տանում է դեպի Կոլիզեյի նկուղ, որտեղ նա պարտություն է կրում Կոտալից *(Կոտալ Կան ընդդեմ Սքարլեթ)* ։ Կոտալ Կանը և Ջեյդը` վաղեմի սիրահարներ, միավորվում են, բայց Սքարլեթը նահանջում է` օգնելու մակերեսային մարտիկներին, մինչ Կոտալը պայքարում է երիտասարդ Էրոն Բլեքի դեմ *(Կոտալ Կանն ընդդեմ Էրրոն Բլեք)*։ Վերադառնալով Կոլիզեյ՝ Կոտալ Կանը մարտահրավեր է նետում և պարտության մատնում Շաո Կանին *(Կոտալ Կանը ընդդեմ Շաո Կանի)*, բայց վերջին պահին,Շաո Կանին և նրա մյուս դաշնակիցներին փրկում է Դի Վորան:Կայտինի փեթակում, «Քրոնիկան» ստանում է Շաո Կանի օգնությանը։

**Գլուխ 3. Շաոլինի վանականները:** **Լյու Կանգը և Կունգ Լաուն**

Ակադեմիա գնալիս Վու Շին, Լյու Կանգը և Կունգ Լաոն քննարկում են իրենց մութ ապագան։ Լյուն որոշում է շարունակել հավատալ Ռայդենին, բայց Կունգ Լաոն նրան թերահավատորեն է վերաբերվում։

Ներխուժելով Ակադեմիա՝ շաոլինի վանականները հանդիպում են իրենց ժամանակացույցից Կարիճին(Scorpion): Վանականներից մեկը աշխատում է թակարդները վնասազերծել, իսկ մյուսները պայքարում են Կարիճի դեմ *(Լյու Կանգ կամ Կունգ Լաո ընդդեմ Կարիճ):* Թակարդները վնասազերծել չի հաջողվում, և վանականները գրեթե մահանում են, բայց վերջին պահին նրանց փրկում է վերակենդանացած Jեյդը *(Լյու Կանգ կամ Կունգ Լաո Jեյդի դեմ)* - վանականների վաղաժամ մահվան  արդյունքում կանհետանային նրանց ապագա վերակենդանացած տեսակները։

Ռայդենը դիմում Երեց աստվածներին, որոնցից մեկն էր նաև Ցետրիոնը։ Ավագ աստվածները նրան հայտնում են, որ ժամանակային Արմագեդոնը կանխելու համար պահանջվում է կանգնեցնել Քրոնիկային և նրա ավազե ժամացույցը։ Ցետրիոնը նաև տեղեկացնում է, որ Ռայդենի ճակատագիրը կանխորոշված չէ, և նա կարող փրկել սեփականա ապագան։

Վանականները հանդիպում են Գերասին՝ Քրոնիկայի անմահ ծառային, որին հաջողվեց գողացավ մի քանի շիշ Ջինսեյ։ Գերասը գիտակցում էր, որ նրանք կգան վերակենդանացած Լյու Կանգի և Կունգ Լաոյի շնորհիվ։ Իրենց ապագա տեսակներին *(Լյու Կանգ ընդդեմ Լյու Կանգի կամ Կունգ Լաո ընդդեմ Կունգ Լաոյի)* հաղթելուց հետո*,* Շաոլինի վանականները կռվեցին և պարտության մատնեցին Գերասին *(Լյու Կանգ կամ Կունգ Լաո ընդդեմ Գերասի)*, բայց նա կարողացավ կանգնեցնել ժամանակը վերջին պահին։ Ջինսեյով լի սրվակները իր հետ վերցնելով Գերասը, Քրոնիկայի հետ միասին, հեռանում է։

Քրոնիկա հավաքում է իր դաշնակիցներին՝ Կիտանային՝ Ստորերկրյա Աշխարհից, Շաո Կանին՝ արտաքին աշխարհից, իսկ կիբորգ Սեկտորին՝ Լին Կուեի ցեղից։ Ռայդենը վերադառնում է Երկրային տիրույթ, և տեղեկատվությունը ստուգելուց հետո տալիս է հետևյալ առաջադրանքը՝ Լյու Կանգին և Կունգ Լաոյին երդում տալով, որ նա չի վնասի իրենց։ Քեսսի Քեյջը հայտնում է Ռայդենին, որ Լին Կուեյի կլանը մեծ վնասներ է կրել ժամանակային խառնաշփոթի պատճառով։ Դա պայմանավորված է նրանով, որ վերակենդանացել էր կիբորգ Սեկտորը, բայց Սաբ-Զիրոն և Հանզո Հասաշին` նախկին Կարիճը, արդեն զբաղվում են նրանով։

**Գլուխ 4. Կրակ և սառույց:** **Սաբ-Զիրո և Կարիճ**

Քարհանքում Քուայ Լիանգը (Սաբ-Զիրո) և Հանզո Հասաշին (նախկին Կարիճը) պլանավորում են ներխուժել Կիբեր Լին Կուեյի գործարան, որը վերակառուցվել է Սեկտորի կողմից։ Սուբ-Զիրոն պատմում է գործարան ներթափանցելու իր ծրագրի մասին։ Քանի որ հիմնական մուտքի վրա հարձակումը կլինի անարդյունավետ, Սաբ-Զիրոն առաջարկում է ներս մտնել ավելի քիչ օգտագործվող մուտքով։

Ներսում երկու մարտիկները թաքնվում են, երբ Սայրեքսը մի անհայտ կնոջ հետ մտնում է սենյակ։ Սաբ-Զիրոն բացատրում է, որ Սայրեքսը իր ծրագրի բանալին է։ Նա դարձել էր կիբորգ իր կամքին հակառակ, և եթե նրանք անջատեն իր պահվածքը վերահսկող չիպը, ապա Սայրեքսը կարող է անջատել ամբողջ Կիբեռ Լին Կուեյը, ներառյալ իրեն, քանի որ նրանք բոլորը միացված են նույն ցանցին։ Երբ մարտիկները փորձում են հասնել Սայրեքսին, մարտիկներից մեկը պայքարի մեջ է մտնում Սայրեքսին ուղեկցող Ֆրոսթի հետ *(Սաբ-Զիրոն կամ Կարիճը ընդդեմ Ֆրոսթի)*, իսկ հետո հենց իր՝ Սայրեքսի հետ *(Սաբ-Զիրոն կամ Կարիճը ընդդեմ Սայրեքսի)*, անջատելով վերջինիս չիպը։ Մինչ Սայրեքսը վերականգնում է սեփական գիտակցությունը, մարտիկները հետ են մղում Նուբ Սաիբոտի (Բի-խանի) հարձակումը *(Սաբ-Զիրոն կամ Կարիճը Նուբ Սաիբոտի դեմ)* ։

Սայրեքսը ուշքի է գալիս, հասկանում է, թե իր հետ ինչ է կատարվել և համաձայնում է իր դերակատարումը ունենալ Կիբեր Լին Կուեյի ոչնչացման մեջ։ Սեկտորը ժամանում և կրակ է բացում եռյակի վրա, բայց Սայրեքսը կանխում է հրթիռների պայթյունը՝ օգտագործելով իր ցանցը։ Մինչ երկու մարտիկներից մեկը օգնում է Սայրեքսին, մյուսը պարտության է մատնում Սեկտորին *(Սաբ-Զիրոն կամ Կարիճը Սեկտորի դեմ)* ։

Հրաժեշտ տալով Սաբ-Զիրոյին՝ Սայրեքսը ոչնչացնում է գործարանի հիմնական էլեկտրամատակարարումը, որի արդյունքում ինքը և մնացած Կիբեռ Լին Կուեյի ներկայացուցիչները անջատվում են։ Անջատվում է նաև Սեկտորը, ում Ֆրոսթն ու Նուբը տեղափոխում են Քրոնիկայի հավաքատեղին։ Կուաի Լիանգն ու Հանզոն որոշում են նախ և առաջ իրավիճակի մասին տեղյակ պահել Ռայդենին։

Վերադառնալով Քրոնիկայի հավաքատեղի, Գերասը անցյալից ժամանած Կանոյին ու Էրրոն Բլեքին հարցնում է, թե նրանք կարող են վերականգնել Սեկտորին և արդյոք այն կարող են պատճենել նրան հարյուրավոր և հազարավոր անգամներ։ Հանկարծ հայտնում է Կանոն՝ ներկա ժամանակից և վստահեցնում է, որ Քրոնիկային ծառայելը չափազանց օգտակար կլինի նրանց համար։

Հատուկ Ջոկատայինների բազայում Ջեքի Բրիգսը փորձում է զանգահարել իր հորը, որի երիտասարդ տարբերակը կանգնած է հենց իր կողքին, բայց հեռախոսային ցանցը անջատված է։ Տանը Ջեքսը անհաջող կերպով փորձում է նույնը անել, սակայն հուսահատվում է և քնում է բազկաթոռի վրա։ Քրոնիկան գալիս է նրա մոտ և ստանում է Ջեքսի օգնությունը՝ խոստանալով նրան Նոր դարաշրջանում գերազանց ռազմական կարիերա։ Քրոնիկան նաև խոստանում է որ Նոր դարաշրջանում Ջեքսի դուստր Ջեքին չի գնա հոր հետքերով, ինչպես էլ ուզում էր Ջեքսը։

## Կերպարները
Հրապարակման պահին խաղն ուներ 25 խաղային կերպար, այս պահին 34։ Առաջին ցուցադրված կերպարները դասական սերիայի կերպարներ էին ` Բարաքա, Ռայդեն, Կարիճ, Սոնյա Բլեյդ, Սաբ-Զիրո և Սքարլետ։ Խաղի 11-րդ մասում հայտնվեց Գերաս անունով նորեկ, որի ունակությունները թույլ են տալիս վերահսկել ժամանակի հոսքը և ավազի օգնությամբ հարվածներ իրականացնել։ Բացի այդ, խաղի մեջ առանձնանում են ևս 3 նոր կերպարներ.

* Քրոնիկան, ով, ինչպես «Գերասը», կարողանում է կառավարել ժամանակը և խաղային սերիայի սկզբից կառավարում է պատմության ընթացքը։ Նա խաղի պատմության մեջ առաջին կին գլխավոր չարագործն է։ Քրոնիական ոչ խաղային հերոս է։ 
* Ցետրիոն - երեց աստվածուհի է, որը կարող է վերահսկել բնության ուժերը։ Նա նաև Շինոկի քույրն է և Քրոնիկայի դուստրը. 
* Կոլեկցիոներ - վեց ձեռքանի հարգանքի տուրքերի հավաքողն է, որը ծառայում է Արտաքին կայսրությունը։

Յուրաքանչյուր հերոս ունի յուրահատուկ սարքավորումներ և զենքեր, որոնք կարող են տեղադրվել՝ օգտագործելով *Custom Variation* գործիքը :

Ստորև ներկայացված են հաստատված խաղային հերոսները  ։ **Թավատառ տառատեսակով** ներկայացված են խաղային շարքի համար նոր կերպարներ։ ***Շեղատառ տառատեսակով*** նշված հերոսները հյուրերի դեր ունեն։ 

: 1.   Սկզբում անհասանելի է։ Հասանելի է դառնում է Սյուժեն  ընթացքում (    Story Mode ) կամ առցանց գնումների միջոցով : 
: 2-ը։   Հասանելի է միայն խաղը նախապես պատվիրելու կամ առցանց գնելու եղանակով : 
: 3.   Առաջին անգամ հայտնվել է խաղի հիմնական շարքում, բայց հիմնական հրապարակումը ստացավ *Mortal Kombat vs.* *DC տիեզերք*  միավորման արդյունքում։

## Kombat League խաղային ռեժիմը
2019 թվականի հունիսի 18-ին գործարկվեց Kombat League խաղային վարկանշային ռեժիմը, որում խաղացողները կռվում են իրար միջև մրցաշրջանների ընթացքում, որոնցից յուրաքանչյուրը տևում է 4 շաբաթ։ Մարտերի արդյունքների հիման վրա խաղացողները կարող են ստանալ ինը կոչումներ, որոնցից յուրաքանչյուրի համար սահմանված են պարգևներ։ Մրցակիցների ընտրության համակարգը ապահովվում է նման մարտական հմտություններ ունեցող խաղացողների ընտրությունը։ Բացի այդ, խաղը սկզբում ցույց է տալիս մրցակցի դեմ հաղթելու հնարավորությունները։ 

Կատեգորիա:2019 համակարգչային խաղեր
Կատեգորիա:Xbox One տեսախաղեր
Կատեգորիա:Windows տեսախաղեր
Կատեգորիա:PlayStation 4 տեսախաղեր